b'\n_START_ARTICLE_\nJanez od Kri\xc5\xbea\n_START_SECTION_\nOtro\xc5\xa1tvo in mladost\n_START_PARAGRAPH_\nJanez de Yepes je bil najmlaj\xc5\xa1i otrok Gonzala de Yepesa in Katarine Alvarez. Bila sta revna predilca svile iz Toleda. Janez je \xc5\xbee kot otrok izkusil trdo \xc5\xbeivljenje. O\xc4\x8de, ki je izviral iz ugledne dru\xc5\xbeine, je svoj sloves izgubil s poroko, ki ni ustrezala dru\xc5\xbebenemu nivoju, je umrl, ko je bil Janez \xc5\xa1e mlad. Vdova Katarina, ki ji je pomagal starej\xc5\xa1i sin, je komaj zmogla pre\xc5\xbeivljati dru\xc5\xbeino. Janez je obiskoval revno \xc5\xa1olo v Medini del Campo, kamor se je dru\xc5\xbeina morala preseliti. Izkazal se je kot pozoren in delaven u\xc4\x8denec. Ko je bil vajenec, je izgledalo, kot da se je nesposoben nau\xc4\x8diti karkoli. Zato ga je zaposlil voditelj bolni\xc5\xa1nice v Medini. Janez je sedem let pre\xc5\xbeivljal \xc4\x8dakajo\xc4\x8d na najrevnej\xc5\xa1e med revnimi in obiskoval \xc5\xa1olo, ki jo so ustanovili jezuiti. \xc5\xbde v mladosti je trpin\xc4\x8dil svoje telo. Dvakrat ga je gotove smrti re\xc5\xa1ila Devica Marija. V zaskrbljenosti glede svoje prihodnosti je v molitvi zasli\xc5\xa1al glas, naj slu\xc5\xbei Bogu v redu starodavne popolnosti, ki naj jo pomaga povrniti. Pridru\xc5\xbeil se je karmeli\xc4\x8danom v Medini in 24. februarja 1563 prejel habit. Izbral si je ime Janez od svetega Mateja. Od\xc5\xa1el je v Salamanco na vi\xc5\xa1je \xc5\xa1tudije. Sveto ma\xc5\xa1ni\xc5\xa1ko posve\xc4\x8denje je prejel leta 1567. Odgovornosti duhovni\xc5\xa1tva so ga tako bremenile, da se je odlo\xc4\x8dil pridru\xc5\xbeiti kartuzijanom.\n_START_SECTION_\nSre\xc4\x8danje s Terezijo Avilsko\n_START_PARAGRAPH_\nPreden je naredil naslednji korak, je sre\xc4\x8dal Terezijo \xc3\x81vilsko, ki je pri\xc5\xa1la v Medino iskat samostan nun. Prepri\xc4\x8dala ga je, da je ostal v karmeli\xc4\x8danskem redu in ji pomagal ustanoviti samostan redovnikov, ki bi \xc5\xbeiveli osnovno vodilo. Pridru\xc5\xbeil se ji je v Valladolidu, da bi pridobil prakti\xc4\x8dno izku\xc5\xa1njo na\xc4\x8dina \xc5\xbeivljenja reformiranih nun. V kolibi je preizkusil nov na\xc4\x8din \xc5\xbeivljenja, \xc4\x8deprav je Terezija mislila, da nih\xc4\x8de, pa naj bo \xc5\xa1e tako velik v duhovnosti, ne more prena\xc5\xa1ati neudobja tiste kolibe._NEWLINE_Pridu\xc5\xbeila sta se mu nekdanji prior in lai\xc5\xa1ki brat, s katerima je 28. novembra 1568 v redovni\xc5\xa1tvo uvedel reformo. Od tedaj naprej se je imenoval Janez od Kri\xc5\xbea. Postal je prvi u\xc4\x8ditelj novincev in postavil temelje duhovne zgradbe, ki je kmalu postala zelo razse\xc5\xbena. Opravljal je mnoge naloge na razli\xc4\x8dih krajih, dokler ga ni Terezija poklicala v Avilo. Tam je postal voditelj in spovednik samostana U\xc4\x8dlove\xc4\x8denje, katerega priorka je bila Terezija. Tukaj je z nekaj prekinitvami ostal 5 let (1872\xe2\x80\x931577). V tem \xc4\x8dasu se je reforma hitro \xc5\xa1irila, izzvala pa je tudi nasprotja zaradi svoje strogosti in preprostosti. Zato je bilo Janezovo \xc5\xbeivljenje v nevarnosti.\n_START_SECTION_\nZapor in preganjanje\n_START_PARAGRAPH_\nProvincial je ukazal Janezu, da se vrne v Medino, \xc4\x8demur se je Janez uprl. Sobratje so ga 3. decembra 1578 prijeli in odvedli v Toledo, kjer je bil ve\xc4\x8d kot 9 mesecev zaprt v tesno in zatohlo celico. Pre\xc5\xbeivljal je tudi dodatne kazni, kot so bile predividene za najhuj\xc5\xa1e zlo\xc4\x8dine. Sredi trpljenja je prejel nebe\xc5\xa1ko tola\xc5\xbebo. Nekaj njegove izjemne poezije izvira iz tega obodobja. Avgusta 1578 je uspel pobegniti. Nekaj naslednjih let je bil zaposlen z ustanavljanjem in vodenjem samostanov v Baezi, Granadi, Kordobi, Segovii in drugod. V pogajanjih, ki so vodila v ustanovitev lo\xc4\x8denega vodstva za bosonoge kameli\xc4\x8dane, ni imel pomembne vloge. Po Terezijini smrti 4. oktobra 1582 sta se dve struji borili za prevlado. Janez je podprl Jeromesa Gratiana in ne Nicholasa Dorie in nato delil Gratianovo usodo. Za nekaj \xc4\x8dasa je zasedel mesto vikarja ju\xc5\xbene province Andaluzije. Ko je Doria spremenil vodstvo reda tako, da je dal vso mo\xc4\x8d stalemu odboru, se je Janez uprl. Podpiral je nune v njihovem trudu zavarovati pape\xc5\xbeevo odobritev njihovih konstitucij, zato se je izpostavil nezadovoljstvu nadrejenega. Ta ga je prikraj\xc5\xa1al za njegovo delovno mesto in ga poslal v enega najbolj revnih samostanov, kjer je resno zbolel. Eden od njegovih nasprotnikov je takoj \xc5\xa1el od samostana do samostana, da bi zbral obto\xc5\xbebe, upajo\xc4\x8d dose\xc4\x8di Janezovo izklju\xc4\x8ditev iz reda, ki ga je ta pomagal ustanoviti.\n_START_SECTION_\nSmrt in \xc4\x8de\xc5\xa1\xc4\x8denje\n_START_PARAGRAPH_\nKo se je njegovo zdravstveno stanje poslab\xc5\xa1alo, se ga premestili v samostan v Ubedi. Tam so z njim najprej ravnali zelo neprijazno. Njegova stalna molitev trpeti in biti preziran se je uresni\xc4\x8devala skoraj do njegove smrti. Takrat so celo njegovi nasprotniki priznali njegovo svetost. Pogreb je bil nasi\xc4\x8den z velikim navdu\xc5\xa1enjem. Telo, ki ni razpadalo, kar so preverili pred nekaj leti, so prenesli v Segovio. Le majhen del\xc4\x8dek je ostal v Ubedi. V povezavi z relikvijami so pogosto opazili \xc4\x8duden pojav, za katerega ni zadovoljivega pojasnila: Francis de Yepes, brat svetnika, in mnogi drugi, so opazili pojavljanje njegovih relikvij na slikah kri\xc5\xbeanega Kristusa, Device Marije, Elije, Fran\xc4\x8di\xc5\xa1ka Ksaverija in drugih svetnikov, glede na to, komu se je oseba priporo\xc4\x8dala._NEWLINE_Janeza od Kri\xc5\xbea je bil beatificiran 25. januarja 1675. Njegovo truplo so prenesli 21. maja 1675. Kanoniziran je bil 27. decembra 1726.\n_START_SECTION_\nOcena\n_START_PARAGRAPH_\nSvetega Janeza od Kri\xc5\xbea pogosto prikazujejo kot resnega \xc4\x8dloveka. Res je, da je bil strog do sebe in tudi do drugih. Iz njegovega pisanja in pripovedi drugih je mo\xc4\x8d razbrati, da je bil \xc4\x8dlovek, poln dobrodelnosti in prijaznosti, pesni\xc5\xa1ki um, ki ga je globoko navdihovalo vse, kar je bilo lepega in privla\xc4\x8dnega.'